Ulvila
<s>Ulvila (švedski: Ulvsby) je grad i općina na jugozapadu Finske od 13,322 stanovnika.</s>

<s>Geografske karakteristike</s>

<s>Ulvila leži u Regiji Satakunta, duž obala rijeke Kokemäenjoki udaljena samo 9 km istočno 
od administrativnog centra regije Porija, 140 km od Turkua i 240 km sjeverozapadno od glavnog grada države Helsinkija.</s>

<s>Ulvila je u Finskoj poznata po svojoj slavnoj i dugoj historiji, jer je već u srednjem vijeku bila važno hanzeatsko 
trgovište, koje je status grada dobilo 1365, iako ima nekih dokumenata u kojima se ona navodi kao grad čak i prije tog.</s>

<s>Ulvila je pored Turkua i Porvooa - jedan od najstarijih finskih gradova.</s>

<s>Historija</s>

<s>Tokom srednjeg vijeka u Finskoj je osnovano svega šest gradova, to su bili; Turku 1290, Porvoo 1347 , Ulvila 1365., 
Viipuri 1403 (on je tada pripadao Finskoj), Rauma 1442 i Naantali 1443.</s>

<s>Ulvila je povelju o statusu grada dobila od švedskog kralja Alberta od Mecklenburga 7. februara 1365.</s><s>To je bio smišljeni čin Stockholma, koji je na taj način Ulvili dodjelio monopol u trgovini po Botnijskom zaljevu; istovremeno je provođena blokada karelijskih brodova na njihovoj plovidbi po Botnijskom zaljevu na ruti za Tallinn.</s>

<s>Ulvila je za srednjeg vijeka zapravo bila najsjeverniji grad čitavog švedskog imperija, i stoga izuzetna važna za carstvo, pogotovo za trgovinu po Botnijskom zaljevu.</s><s>Njen položaj na ušću rijeke Kokemäenjoki omogućavao joj je i dobre veze sa unutrašnjošću zemlje, pa je u prvo vrijeme grad cvao.</s><s>To je trajalo sve do 16. vijeka kad je švedski kralj Gustav Vasa zaželio trgovinu u Finskoj koncentrirati u tri grada Turkuu, Viipuriju i Helsinkiju.</s><s>Zbog toga je 1550. naredio da se građani Ulvile presele u Helsinki i napuste svoj grad, ta mjera nije dugo potrajala, jer je već 1557. dozvoljeno da se oni koji to žele mogu vratiti u stare domove.</s>

<s>Kako jednu nevolju slijedi gotovo po pravilu i druga, i to veća, a to je bilo izostatičko podizanje tla, koje je ulvilsku luku učinilo 
preplitkom za velike brodova.</s><s>Tadašnji švedski guverner Finske vojvoda Johan naredio je 1558. da se građani Ulvile presele 7 km bliže novom ušću rijeke, tako je nastao Pori.</s><s>Nakon tog je Ulvila opustila, i izgubila status grada, ponovno ga je dobila 1. januara 2000., kao počast dugoj i slavnoj historiji grada, ali i zbog njegove nove pozicije kao aktera suvremenog razvoja.</s>

<s>Znamenitosti</s>

<s>Najveća znamenitost Ulvile je njena srednjovjekovna kamena crkva sv.Olafa, koja još uvijek služi svrsi.</s><s>Pored nje tu su i ostatci druge još starije (prvobitne) crkve, udaljeni 1,5 km na lokalitetu Liikistö.</s>

<s>Nova znamenitost grada je vijećnica, proširena 1992.</s>

<s>Privreda 
U Ulvili najviše ljudi radi u administraciji i uslugama, njih 61.0 %, u industriji radi 34.0 %, a poljoprivredom i šumarstvom se bavi 3.5 % stanovnika.</s><s>Najpoznatiji industrijski pogon grada je Friitala, koja se bavi kožom i kožnom galanterijom.</s><s>Njena stara tvornica je danas pretvorena u muzej koji je jedna od turističkih atrakcija grada.</s>

<s>Gradovi prijatelji</s>

<s>, Općina Ljusdal
 , Suure-Jaani</s>

<s>Izvori</s>

<s>Vanjske veze</s>

<s>Službene stranice grada Ulvila  
Gradovi u Finskoj
Općine u Finskoj</s>

